 فلما المالك قال للسواق هيك قام السواق زعل وحلق للمالك في اجاره من عمل السياره وغير عفشاتها وشوي شوي زبطها ومع الأنفاق صارت منيحه لدرجه انه فكر يتملكها وحتى باع منها شوي حاجات وأراضي للناس اللي بتساعده في السمكره والدهان بس يا خساره ملحقش يستلز في ركبتها قام عامل حادث وراحن المصريات ورجعت السياره لحالها القديم وعاد السواق يرن على المالك يقله الحقني وضع السياره زي الزفت فرد المالك عليه وقله خلص تزعلش هاتها زي ما هي وخد عفشاتك منها وأنا بدبر حالي وبصلحها يا بنلبسها لواحد تاني يسوق عليها قام السواق قايله هاهاي شكلك بتحلم يا كبير ادفع المصاري اللي دفعتهن عليها وخدها فقام قايله منتا الك عشر سنين بتحلب فيها وبتسوق عليها ولا اعطيتيني حاجه وجكر فيك بدنا نخفف عنك البنزينات الخصم على الرواتب والركاب زي منتا شايف قاعدين بيستنوا الحل لتمشي السياره وتوصلهم للمعبر او الميناء وباي باي لندن قصدي غزه 